ORBEGOZO URIBE (EAJ, 2018-02-22):
Eskerrik asko, presidente anderea.
Nik ere saiatuko naiz jarrera eraikitzailearekin bigarren esku-hartzea egiten. Eta ez dakit zortzi minutu egin ditudan azterlan hori azaltzen, baina espero dut jarraitu izana. Izan ere, esan dugun bezala, gauza bat dira hitzak, ekintzak eta emaitzak. Eta argi dago zuek emaitzei buruz, ez daukazuela inongo interesik emaitzei buruz hitz egiteko. Hori argi dago.
Oraindik ez diguzue azaldu zertan hobetuko litzatekeen zuek egiten duzuen...
...oraindik ez diguzue, ez duzue azaldu, zertan hobetuko litzatekeen zuek egiten duzuen proposamenarekin onkologia mailan herritarrei heman behar zaien arreta.
Oraindik hori ez duzue azaldu ez batak ez besteak, eta zain gaude, zain gaude. Izan ere gustatuko litzaiguke hori kontrastatu ahal izatea.
Temati zabiltzate lehen esan dudan moduan, bost urte dira jada, bost urte pasa dira hasierako ekimen hori aurkeztu zenutenetik, eta temati zabiltzate, izan ere errealitate hori ez duzue kontutan hartzen.
Aurkeztu zenuten ekimen hau politikakeria hutsagatik. Politikakeria hutsagatik. Esan dizuedan moduan, ez duzue inondik inora azaltzen zertan hobetuko litzatekeen eman beharreko onkologia atentzioa. Ez da inondik inora agertzen.
Eta aldiz, erabiltzen duzue ba beno ba batak besteari egurra banatzeko eta gainera pixka bat gustu txarreko estiloarekin gainera, esan beharra daukat pixka bat gustu txarreko estiloarekin.
Baina beno, non geratu dira alfonbra gorri horiek, pribatizazioari jarri beharreko alfonbra gorri horiek? Non dago? Kolokan dago Onkologikoa? Kolokan dago Onkologikoa, bost urte pasata, kolokan dago Onkologikoa?
Hori ez da errealitatea, hori ez dator bat errealitatearekin Blanco anderea. Eta aipatzen duzuenean Onkologikoa osasun sistema publikoan txertatu behar dela, edo integratu behar dela, dagoeneko ez dago txertatuta? Erabiltzaileak ez dira joaten edo Onkologikoko azpi egituretara edo Onkologikoko ospitalera edo Donostiako Unibertsitateko Ospitalera? Ez dira joaten bietara profesionalek erabakitzen duten heinean? Hori ez da integratuta egotea?
Beste gauza bat da zuek aipatzen duzuena publifikatzea, baina kontu honetan esplikatu beharko diguzue ain arriskutsua izango litzatekeen pribatizazioa nola egin daitekeen pribatua den gauza batean; edo beste alde batera esanda: Zerbait publifikatu nahi baduzue, pribatua delako izango da, ezta? Beraz, bigarren parte hori ere kontuan hartu beharko dugu.
Zuek eskatzen duzuen integrazio hori egiterakoan bigarren parte hori ere kontuan izan beharko dugu berak ere bere eskubideak eta bere interesak ere dauzkalako.
Edozein kasutan oso teknika txarra iruditzen zait baldin eta nahi badugu osasun sailak Onkologikoa erostea edo espropiatzea, ez dakit hori den zuek azken finean planteatzen duzuena. Oso teknika txarra iruditzen zait behin eta berriro eskatzea saldu ez nahi duen norbaiti ba saltzeko gauza bat, izan ere orduan prezioa are eta handiagoa jarriko du. Ez nahiz sartuko horretan uste dut ez gabiltzala horren inguruan hausnarketak egitekotan eta momentu honetan.
Baina beno, nik uste dut zintzoak izan behar dugula bere buruarekin. Duela bost urteko egoera ez da gaur egun daukagun egoera berdina, ez dira oheak hustu, ez da Onkologikoa hustu, gero baten bat, enpresaren bat hortik etor zedin eta erosi ahal izateko prezio merkeagoan. Hori ez da gaur egungo egoera.
Onkologikoa inoiz baino hobeto dago, integrazio funtzionalak aurrera egin du eta herritarrei eman behar zaien zerbitzuak ere bai inoiz baino kalitate handiagokoak dira.
Beraz, arestian esan duguna, ez dugu erdi bidekoa babestuko, eta gurearen alde egingo dugu.